ལས་འགུལ་དེ་སྤེལ་སྐབས་ཁོང་ཚོས་གྱོན་གོས་སེར་པོ་གྱོན་པ་དང།རྒྱབ་ལ་༧སྐྱབས་མགོན་རིན་པོ་སྐུ་པར་དེ་དང་མཉམ་དུ་ལ་རྒྱ་གར་མི་མང་ལ་བཀའ་དྲིན་ཆེ།རང་བཙན་ཉིན་མོར་བཀྲ་ཤིས་བདེ་ལེགས་ཞེས་པའི་ཡི་གེ་ཞིག་བྲིས་ཡོད་པ་རེད།དེ་ནས་བོད་ཀྱི་རྒྱ་དར་དང་རྒྱ་གར་རྒྱ་དར།གཞོན་ལྷན་དར་ཆ་བཅས་འཕྱར་ཏེ་ཐུགས་རྗེ་ཆེ་ཞུས་པ་དང་།སྐབས་དེར་རྒྱ་གར་མི་མང་ཁ་ཤས་ཀྱིས་ཁོང་ཚོར་ཁྱེད་རང་ཚོས་ག་རེ་བྱེད་ནས་གཙང་མ་བཟོ་བ་ཡིན་ཞེས་དྲིས་ཡོད་པ་དང་།ལས་འགུལ་བ་ཚོས་ང་ཚོ་རྒྱ་གར་ལ་སྐྱབས་བཅོལ་བསྡད་ཡོད་པས།རྒྱ་གར་གྱི་བཀའ་དྲིན་དྲན་པའི་སྒོ་ནས་ཐུགས་རྗེ་ཆེ་ཞུ་ཆེད་དུ་གཙང་མ་བཟོ་རུ་ཡོང་བ་ཡིན་ཞེས་བཤད་སྐབས།ཁྱེད་ཚོས་ང་ཚོར་ཚོར་སྣང་གསར་པ་ཞིག་སྤྲད་སོང་།ཐུགས་རྗེ་ཆེ་ཞེས་ལབ་པ་དང་།དེའི་ནང་ནས་སྤོ་པོ་ལོ་དྲུག་བཅུ་ཡས་མས་ཤིག་གིས།རང་བཙན་གྱི་ཉིན་མོར་འདི་ལ་རང་བཙན་གྱི་འཐབ་རྩོད་པ་གྷན་དྷི་དང་ནེ་ཧ་རུ་གཙོ་བོ་གྱུར་པའི་དཀའ་ལས་བརྒྱབ་པ་དེའི་རིན་ཐང་རྟོགས་མཁན་མང་པོ་ཡོད་མ་རེད།ཁྱེད་རང་ཚོས་རང་བཙན་ཉིན་མོའི་རིན་ཐང་རྟོགས་འདུག་ཅེས་དགའ་པོ་བྱས་ཡོད་འདུགདེ་བཞིན་ཁག་ཅིག་གིས་བོད་མི་ཚོར་ཁྱེད་རང་ཚོ་ཉི་ཧོང་བ་ཡིན་པེ།ཉི་ཧོང་པ་དེ་ཚོ་རིན་མེད་ཐོག་ཁོར་ཡུག་གཙང་མ་བཟོ་ཡག་ལ་དོ་སྣང་ཤུགས་ཆེ་པོ་འདུག་ཅེས་ལབ་ཡོད་པ་དང་།ཁོང་ཚོས་ང་ཚོ་བོད་པ་ཡིན་ལབ་དུས།ཨོ་བྱས་ན་ཏཱ་ལའི་བླ་མའི་མི་ཡིན་པ་རེད།དངོས་གནས་རིན་མེད་ཐོག་ཁོར་ཡུག་གཙང་མ་བཟོ་བ་དེ་ལ་ཐུགས་རྗེ་ཆེ་ཡོད་འདུག།